OneRepublic

**«OneRepublic»** — амерыканскі поп-рок-гурт з Каларада-Спрынгс, вядомасць якому прынёс сінгл «Apologize», які стаў у ЗША тройчы плацінавым і дасягнуў трэцяга месца ў хіт-парадзе Вялікабрытаніі 11 лістапада 2007 года. Рэмікс на песню быў уключаны ў альбом Цімбалэнда «Shock Value» і ў дэбютны альбом «OneRepublic» «Dreaming Out Loud».

## Гісторыя 
Група была заснавана ў 2002 годзе ў Каларада-Спрынгс вакалістам Раянам Тэдэрам і яго школьным сябрам Закам Філкінсам, які граў на гітары. Першапачаткова група называлася *Republic*. Неўзабаве група перабралася ў Лос-Анджэлес і дапоўнілася клавішнікам Дру Браўнам, басістам Цімам Маерсам і бубначом Эддзі Фішэрам. Падпісаўшы ў 2003 годзе кантракт з лэйблам Columbia Records, група ўзялася за працу над сваім дэбютным альбомам. Назва была зменена на *OneRepublic*, так як ранейшая назва ўжо выкарыстоўвалася іншымі калектывамі. Паралельна Раян Тэдэр працаваў на вядомага прадзюсара Цімбалэнд, пісаў песні для розных выканаўцаў, удзельнічаў у працы над намінаваным на «Грэмі» альбомам Пола Окенфолда *«A Lively Mind»*.

Пасля двух з паловай гадоў працы над альбомам і ўсяго за два месяцы да яго планаванага выпуску кіраўніцтва Columbia Records вырашыла скасаваць кантракт з OneRepublic. У той час група імкліва набірала папулярнасць на «MySpace», дзякуючы чаму музыканты падпісалі кантракт з лэйблам Цімбалэнда Mosley Music group, стаўшы першай рок-групай, якая працуе з гэтым лэйблам. У 2007 годзе гурт пакінуў Цім Маерс, на замену якому прыйшоў Брэнт Катцл.

У красавіку 2007 года выйшаў альбом Цімбалэнда *«Shock Value»*, які змяшчаў рэмікс песні Раяна Тэдэра *«Apologize»*. Сінгл з рэміксам меў вялікую папулярнасць і стаў тройчы плацінавым ў ЗША, а агульная колькасць прададзеных па ўсім свеце копій дасягнула пяці мільёнаў. *«Apologize»* восем тыдняў прабыў на вяршыні амерыканскага хіт-параду Pop 100 і дасягнуў другога радка агульнага песеннага чарта Hot 100, песня таксама ўвайшла ў саўндтрэк нямецкай кінакамедыі *«Прыгажунчык»*. 20 лістапада 2007 года выйшаў дэбютны альбом гурта *«Dreaming Out Loud»*, які хутка стаў залатым. Пасля свайго першага поспеху музыканты OneRepublic выступалі на тэлебачанні, у тым ліку выканалі сваю песню «Apologize» разам з Дэвідам Арчулетай ў фінале шоу American Idol, у 2008 годзе адправіліся ў канцэртны тур разам з Maroon 5 і Брэндзі Карлайл.

24 верасня 2008 года падчас канцэрту ў Лондане група абвясціла аб працы над новым альбомам, выпуск якога быў намечаны на лета 2009 года. Праца над другім альбомам пад назвай *«Waking Up»* вялася ў Дэнверы. Яго выпуск з некаторай затрымкай адбыўся 17 лістапада 2009 года. «Waking Up» дасягнуў 21 радка ў хіт-парадзе Billboard 200. Таксама ў 2009 годзе група запісала з Леонай Люіс песню *«Lost Then Found»* для яе другога альбома *«Echo»*. Песня з альбома «Waking Up», *Secrets*, была выкарыстаная ў фільме *«Вучань чарадзея»*, але ў афіцыйны саўндтрэк не ўвайшла, таксама яна гучала ў фільме *«Прыгажунчык 2»*. Песня *Good Life* была выкарыстаная ў фільме «Выдатніца лёгкіх паводзінаў» , а таксама ў фільме *«Адзін дзень»*. Песня *Stop and Stare* прагучала ў канцы пілотнай серыі першага сезона серыяла *«Касл»*.

## Трэці альбом 
Падчас тура OneRepublic працавалі над трэцім студыйным альбомам. Зак Філкінс апублікаваў відэа на YouTube, дзе сказаў, што хутка выйдзе трэці альбом. У красавіку 2011 года група выканала новую песню *Life In Color*, якую яны напісалі ў Нью-Ёрку. Таксама на іх афіцыйным акаўнце ў Твітэры былі апублікаваны назвы патэнцыйных сінглаў *«What U Wanted»*, *«Burning Bridges»* і ''«Let's Get Lost»*. Нягледзячы на чуткі пра тое, што першым сінглам з трэцяга альбома будзе *Life In Color*, OneRepublic 17 сакавіка 2012 года абвясцілі праз Твітэр, што гэта « песня [Life In Color] магла б стаць сінглам, але дакладна не першым.» Такім чынам, выхад першага сінгла пад назвай *«Feel Again»* быў запланаваны на ліпень 2012 года, аднак выйшаў у жніўні. 19 верасня 2012 года група выступіла на фестывалі *iTunes* у Roundhouse (Лондан) і абвясціла, што альбом будзе называцца *«Native»*. Таксама ў верасні былі анансаваны 3 песні з альбома: *«Counting Stars», «Preacher»* і *«Something's Gotta Give»*.

8 студзеня 2013 года выйшаў другі сінгл з альбома *«Native»* пад назвай *«If I Lose Myself»*. У той жа дзень выйшаў і кліп на гэтую песню.

22 сакавіка 2013 года выйшаў у свет трэці альбом OneRepublic - *«Native»*.

## Склад 
**Цяперашнія ўдзельнікі:**
* Раян Тэдэр (з 2002 года) — вакал, акустычная гітара, клавішныя, бас-гітара, тамбурын.
* Зак Філкінс (з 2002 года) — гітары, скрыпка, тамбурын, бэк-вакал.
* Эдзі Фішэр (з 2004 года) — барабаны, перкусія.
* Брэнт Катцл (з 2007 года) — віяланчэль, тамбурын, варган, укулеле, клавесін.
* Дру Браўн (з 2002 года) — гітары, клавішныя, глокеншпіль, бас-гітара, перкусія, бэк-вакал.

**Былыя ўдзельнікі:**
* Джэрад Беціс (2002-2004) — барабаны.
* Цім Маерс (2004-2007) — бас-гітара.

## Дыскаграфія 
### Альбомы 
* *Dreaming Out Loud* (2007)
* *Waking Up* (2009)
* *Native* (2013)
* *Oh My My* (2016)
* *Human* (2021)
* *Artificial Paradise* (2024)

### Сінглы 
* 2007 — *«Apologize» (Remix)*
* 2008 — *«Stop and Stare»*
* 2008 — *«Say (All I Need)»*
* 2008 — *«Mercy»*
* 2009 — *«Come Home»*
* 2009 — *«All the Right Moves»*
* 2009 — *«Secrets»*
* 2009 — *«Everybody Loves Me»*
* 2010 — *«Marchin On»*
* 2010 — *«Good Life»*
* 2011 — *«Christmas Without You»*
* 2012 — *«Feel Again»*
* 2013 — *«If I Lose Myself»*
* 2013 — *«Counting Stars»*
* 2013 — *«Something I need»''

## Канцэртныя туры 
* The Native Tour (2013–15)

## Узнагароды і намінацыі
## Спасылкі 
Катэгорыя:Рок-гурты ЗША
Катэгорыя:Музычныя калектывы, якія з’явіліся ў 2002 годзе